Nos Frater Tierricus Prior de Vaucia, Nos Magister Galterus Decanus Christianitatis Reomaensis,  Nos Magister Guillelmus Decanus Christianitatis Molismensis, notum facimus vniuersis præsentes litteras inspecturis, quòd Magister Ioannes de Sede loco Clericus in nostra præsentia propter hoc specialiter constitutus, non vi, non metu, non dolo inductus, spontaneus, non coactus, nec in aliquo circumuentus, sed suâ consideratâ vtilitate,  commodo euidenti, dat, tradit, cedit  concedit Ecclesiæ B. Ioannis Reomaensis omnia bona sua mobilia,  immobilia, habita  habenda, vniuersa  singula vbicunque ea habeat, vel fuerit habiturus pro vndecim modiis,  quinque sextariis frumenti eidem Ioanni, vel mandato suo, quandiu vixerit singulis annis reddendis in Granario Reomaensi, quotiescunque dictum bladum leuare voluerit, à Natiuitate Domini vsque ad festum beati Ioannis proximè subsequens, transferendo in prædictam Ecclesiam quidquid iuris actionis dominij vtilis, vel directi in prædictis rebus habet, vel quoquo modo habere potest, ponendo occasione prædicta dictam Ecclesiam de prædictis omnibus in possessionem vacuam, acctiam corporalem. Ita tamen quòd trecentas libras monetæ poterit retinere, de quibus si voluerit testari poterit, vel suam aliam facere voluntatem. Si autem expressè non retinuerit, tota prædicta pecunia Monasterio remanebit; vel si expressè retinuerit,  de tota pecunia testari noluerit, vel suam non fecerit aliam voluntatem, residuum quod non diuiserit Monasterio similiter remanebit. Vnde de prædictis omnibus se deuestit,  prædictam Ecclesiam coram nobis inuestit, promittens bona fide,  stipulatione solemni, necnon etiam per iuramentum suum super sancta Dei Euangelia coram nobis solemniter præstitum prædictas donationem, traditionem, cessionem, concessionem, deuestituram  inuestituram pro se  suis in perpetuum tenere,  inuiolabiliter obseruare,  contra prædicta, vel aliquod de prædictis per se, vel per alium in posterum non venire,  facere,  præstare omnia quæ in causa cuictionis debent fieri  præstari. Omnia autem prædicta  singula, provt superiùs sunt expressa, prædictus Ioannes coram nobis confessus est esse vera. Datum anno Domini millesimo ducentesimo fexagesimo-nono, mense Augusto.